बर’फोरनि थामथि गोरोबथा बि टि आर सुक्टिनि दफा फोरखौ आखरे आखरे मावफुंनायाव बि पि एफ दोलोआ बि टि सि सरकार दाखांनायनि उनाव मावफुंनांगौनि थाखाय सरकारनि खाथियाव दाबि दैखांगोन होन्नानै बि सावरायग्राया बुंबावयो। बि टि सिनि बारग गाहाय खुंगिरि हाग्रामा महिलारीआ बि टि आर सुक्टिखौ गोजोन्नाय फोरमायाखै होन्नानै खौरांगिरिफोरा सोंथि खालामनायाव बि सावरायग्रा बिथाङा फोरमायोदि बि टि आर सुक्टि आव मा दङ मा गैया बेखौ गासैबो राय्जो राजाफोरा गासैबो मिथि जोबखाबाय बेनि सायाव आंहा जेबो बुंनांगौ गैया। थारैनो बि टि आर सुक्टि खालामनायनि सिगां एन डि एफ बि दोलोआ गुवारै सावराय लायनायनि खाबु मोन्नायब्ला जोबोद गाहाम जागौमोन होन्नानैबो बिथांङा बुंबावयो।